ทองคำปรับขึ้นนิวไฮ
ราคาทองคำเปิดตลาด พุ่ง 350 บาท แท่งขายออก 25,250 รูปพรรณ 25,650 บาท หลังราคาตลาดโลกพุ่งแตะ 1,800 ดอลล่าร์/ออนซ์ ครึ่งวันเช้าปรับแล้ว 8 ครั้ง
11 ส.ค. 2554

ราคาทองคำเปิดตลาด พุ่ง 350 บาท แท่งขายออก 25,250 รูปพรรณ 25,650 บาท หลังราคาตลาดโลกพุ่งแตะ 1,800 ดอลล่าร์/ออนซ์ ครึ่งวันเช้าปรับแล้ว 8 ครั้ง 
เปิดตลาดราคาทอง (ทองคำ 96.5%) ประจำวันที่ 11 สิงหาคม 2554 ตามประกาศ ของสมาคมค้าทองคำราคาทองประจำวัน ราคาทองคำแท่ง รับซื้อบาทละ 25,100.00 ขายบาทละ 25,200.00 ราคาทองรูปพรรณ รับซื้อบาทละ 24,741.12 ขายบาทละ 25,600.00 ทั้ง นี้ราคาทองคำ ขึ้น 300 บาท เมื่อเทียบกับราคาวานนี้ 
เมื่อเวลา 10.05 น. สมาคมค้าทองคำ รายงาน ราคาทองประจำวัน ทองคำแท่ง รับซื้อบาทละ 25,150.00 ขายบาทละ 25,250.00 ราคาทองรูปพรรณ รับซื้อบาทละ 24,786.60 ขายบาทละ 25,650.00
อนึ่ง ราคาทองคำในตลาด COMEX ปิดเพิ่มขึ้น 41.30 USD9 อออนซ์ปิดที่ 1,784.30 USD ต่อออนซ์ และปรับตัวขึ้นต่อเนื่องในช่วงเช้านี้เกินกว่า 1,800 USDต่อออนซ์ เมื่อมีความกังวลต่อว่าฝรั่งเศสจะถูกปรับลดอันดับเครดิต ความกังวลต่อภาวะการเงินและเศรษฐกิจของโลก ฉุดดัชนีหุ้นดาวโจนส์ปรับตัวลดลงอีก 520 จุด
เมื่อ 12.20 น.สมาคมค้าทองคำประกาศราคาซื้อขายทองคำเป็นครั้งที่ 8 ของวันนี้ โดยทองคำแท่งรับซื้อคืนที่บาทะ 25,350 บาท และขายที่บาทละ 25,450 บาท ทองรูปพรรณรับซื้อคืนที่บาทละ 24,983.68 บาท และขายที่บาทละ 25,850 บาท
ตั้งแต่ช่วงเช้าที่ผ่านมา สมาคมค้าทองคำประกาศราคาซื้อขายทองทั้งหมด 8 ครั้ง ปรับขึ้น 5 ครั้ง และปรับลง 2 ครั้ง โดยราคาซื้อขายสูงสุดของวันนี้ (จนถึง 12.30น.) เมื่อ 10.52 น.สมาคมค้าทองคำประกาศราคารับซื้อทองคำแท่งรับซื้อคืนที่บาทละ 25,400 บาท และขายที่บาทละ 25,500 บาท และทองรูปพรรณรับซื้อคืนที่บาทละ 25,029 บาท และขายที่บาทละ 25,900 บาท